തരുണ് മൂര്ത്തിയുടെ ചിത്രം സെപ്തംബര് പതിനാറിന് സൂപ്പര്ഹിറ്റായ ഓപ്പറേഷന് ജാവയ്ക്കുശേഷം തരുണ് മൂര്ത്തി രചനയും സംവിധാനവും നിര്വ്വഹിക്കുന്ന ചിത്രത്തിന്റെ ചിത്രീകരണം ജൂണ് പതിനാറിന് കൊച്ചിയില് ആരംഭിക്കുന്നു. തൊണ്ടിമുതലും ദൃക്സാക്ഷിയും, സത്യം പറഞ്ഞാ വിശ്വസിക്കു വോ എന്നീ ചിത്രങ്ങള്ക്കു ശേഷം ഉര്വ്വശി തീയേറ്റേഴ്സിന്റെ ബാനറില് സന്ദീപ് സേനനാണ് ഈ ചിത്രം നിര്മ്മിക്കുന്നത്. തീരപ്രദേശത്തു താമസിക്കുന്ന ഒരു കൂട്ടം സാധാരണക്കാരുടെ ജീവിതത്തിന്റെ നേര്ക്കാഴ്ച്ചയാണ് ഈ ചിത്രം. തികച്ചും റിയലിസ്റ്റിക്കായിട്ടാണ് സംവിധായകനായ തരുണ് മൂര്ത്തി ഈ ചിത്രത്തെ അണിയിച്ചൊരുക്കുന്നത്. പുതുമുഖം ദേവി വര്മ്മയാണ് ഈ ചിത്രത്തിലെ പ്രധാനകഥാപാത്രത്തെ അവതരിപ്പിക്കുന്നത്. ലുക്മാന്, ബിനു പപ്പു, സുധികോപ്പാ, കൊച്ചിയിലെ പ്രശസ്ത ചവിട്ടുനാടകക്കാരനായ ഐ.ടി. ജോസ്, ഗോകുലന് എന്നിവരും നിരവധി പുതുമുഖങ്ങളും ഈ ചിത്രത്തില് അണിനിരക്കുന്നുണ്ട്. അന്വര് അലിയുടേതാണ് ഗാനങ്ങള് . റെക്സ് വിജയന്റെ പ്രധാന സഹായിയായിരുന്ന പാലി ഫ്രാന്സിസാണ് സംഗീത സംവിധായകന്. ശരണ് വേലായുധനാണ് ഛായാഗ്രാഹകന്. ഏറെ ശ്രദ്ധേയമായ അമ്ബിളി എന്ന ചിത്രത്തിന് ഛായാ ഗ്രഹണം നിര്വ്വഹിച്ചത് ശരണനാണ്. എഡിറ്റിംഗ്: നിഷാദ് യുസഫ്, ,കലാസംവിധാനം. സാബു വിതുര കോസ്റ്റ്യം ഡിസൈന്: മഞ്ജുഷ രാധാകൃഷ്ണന്. ചമയം : മനു. നിര്മ്മാണ നിര്വഹണം : ജിനു. പി.കെ. ന്യൂസ് : വാഴൂര് ജോസ്.